CELEX: 31982R2197
Language: el
Date: 1982-08-06 00:00:00
Title: Κανονισμός (EOK) αριθ. 2197/82 τής Επιτροπής τής 6ης Αυγούστου 1982 περί παρατάσεως τής αποθεματοποιήσεως, πέραν τής λήξεως τής περιόδου εμπορίας 1981/82, ορισμένων ποσοτήτων σταφίδων καί ξηρών σύκων πού ευρίσκονται στήν κατοχή τών ελληνικών οργανισμών αποθεματοποιήσεως

Avis juridique important

|

31982R2197

Κανονισμός (EOK) αριθ. 2197/82 τής Επιτροπής τής 6ης Αυγούστου 1982 περί παρατάσεως τής αποθεματοποιήσεως, πέραν τής λήξεως τής περιόδου εμπορίας 1981/82, ορισμένων ποσοτήτων σταφίδων καί ξηρών σύκων πού ευρίσκονται στήν κατοχή τών ελληνικών οργανισμών αποθεματοποιήσεως  

Επίσημη Εφημερίδα αριθ. L 233 της 07/08/1982 σ. 0024 - 0024

***** ΚΑΝΟΝΙΣΜΟΣ (ΕΟΚ) αριθ. 2197/82 ΤΗΣ ΕΠΙΤΡΟΠΗΣ  της 6ης Αυγούστου 1982  περί παρατάσεως της αποθεματοποιήσεως, πέραν της λήξεως της περιόδου εμπορίας 1981/82, ορισμένων ποσοτήτων σταφίδων και ξηρών σύκων που ευρίσκονται στην κατοχή των ελληνικών οργανισμών αποθεματοποιήσεως  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 2194/81 του Συμβουλίου της 27ης Ιουλίου 1981 περί καθορισμού των γενικών κανόνων του καθεστώτος ενισχύσεως στην παραγωγή για τις σταφίδες και τα ξηρά σύκα (1), όπως τροποποιήθηκε τελευταία από τον κανονισμό (ΕΟΚ) αριθ. 2101/82 (2), και ιδίως το άρθρο 10 παράγραφος 1 και το άρθρο 14,  Εκτιμώντας:  ότι ο κανονισμός (ΕΟΚ αριθ. 2194/81 έχει προβλέψει στο άρθρο 10, τη χορήγηση ενισχύσεως για αποθεματοποίηση στους οργανισμούς αποθεματοποιήσεως για τις ποσότητες σταφίδων και ξηρών σύκων, τις οποίες αγόρασαν βάσει των συμβάσεων που αναφέρονται στον ίδιο κανονισμό και για διάρκεια αποθεματοποιήσεώς τους που δεν είναι δυνατόν να υπερβεί την ημερομηνία λήξεως της περιόδου εμπορίας· ότι εντούτοις στο ίδιο άρθρο αναφέρεται ότι δύναται να επιτραπεί η παράταση της αποθεματοποιήσεως για ορισμένες ποσότητες και κατά την επόμενη περίοδο εμπορίας εφόσον το απαιτεί η κατάσταση της αγοράς·  ότι κατά τη λήξη της παρούσας περιόδου 1981/82 η κατάσταση της αγοράς απαιτεί μια τέτοια παράταση της αποθεματοποιήσεως για το σύνολο των ποσοτήτων των ξηρών σύκων και σταφίδων που ευρίσκονται στην κατοχή των οργανισμών αποθεματοποιήσεων κατά τη λήξη της περιόδου ·  ότι ο κανονισμός (ΕΟΚ) αριθ. 2426/81 της Επιτροπής (3) έχει καθορίσει την ενίσχυση για την αποθεματοποίηση για την περίοδο εμπορίας 1981/82· ότι η ενίσχυση αυτή λαμβάνει υπόψη τα έξοδα αγοράς των προϊόντων αυτών από τους οργανισμούς αποθεματοποιήσεως· ότι πρέπει λοιπόν να διατηρηθεί η ενίσχυση αυτή για τις ποσότητες των οποίων η αποθεματοποίηση παρατείνεται μέχρι τις 31 Δεκεμβρίου 1982·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Μεταποιημένων Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η διάρκεια αποθεματοποιήσεως των ποσοτήτων των σταφίδων και ξηρών σύκων τις οποίες αγόρασαν οι οργανισμοί αποθεματοποιήσεως βάσει των συμβάσεων που αναφέρονται στο άρθρο 3 του κανονισμού (ΕΟΚ) αριθ. 2194/81 κατά τη διάρκεια της περιόδου 1981/82, και ευρίσκονται ακόμη στην κατοχή τους στις 14 Αυγούστου 1982, όσον αφορά τα ξηρά σύκα και στις 31 Αυγούστου 1982 όσον αφορά τις σταφίδες, παρατείνεται μέχρι τις 31 Δεκεμβρίου 1982.  Άρθρο 2  Η ενίσχυση για την αποθεματοποίηση, η οποία καθορίζεται για την περίοδο εμπορίας 1981/82 από τον κανονισμό (ΕΟΚ) αριθ. 2426/81 άρθρο 3, χορηγείται στους οργανισμούς αποθεματοποιήσεως για τις ποσότητες που αναφέρονται στο άρθρο 1 και για την πραγματική διάρκεια της αποθεματοποιήσεώς τους.  Άρθρο 3  Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 15 Αυγούστου 1982 όσον αφορά τα ξηρά σύκα και από την 1η Σεπτεμβρίου 1982 όσον αφορά τις σταφίδες.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 6 Αυγούστου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 214 της 1. 8. 1981, σ. 1.  (2) ΕΕ αριθ. L 223 της 31. 7. 1982, σ. 4.  (3) ΕΕ αριθ. L 240 της 24. 8. 1981, σ. 22.